wickkiey/tamil-wikipedia-markdown huggingface dataset:
# வடு

உருவான தழும்பு (இடது) மற்றும் வடு அழிக்கும் சிகிச்சைக்குப் பிறகு]]  
**வடு** அல்லது **தழும்பு** என்பது காயத்துக்குப் பிறகு முன்பிருந்த தோலுக்குப் பதிலாக உருவாகும் இழைநார் திசுவாகும். தோலிலும் மற்ற உடல் திசுக்களிலும் ஏற்படும் காயத்தை ஆற்றும் இயல்பான உயிரிய முறையின் ஒரு பகுதியாக வடு உருவாகிறது. ஒரு சில மிகச் சிறிய நைவுகளைத் தவிர்த்து, ஒவ்வொரு காயமும் சிறிதளவு வடுவையாவது உருவாக்குகிறது. மீளுருவாக்கத் திறன் உடைய விலங்குகள் மட்டும் வடுக்களைப் பெறாமல் மீண்டும் அதே போன்ற திசுவைப் பெற வல்லவை.
# பாப்பிலான்



ஹென்றி ஷாரியர் என்னும் பிரெஞ்சு **சிறை கைதியால்** **பாப்பிலான்** (Papillon) அதாவது **பட்டாம்பூச்சி** என்ற பெயரில் பிரெஞ்சு மொழியில் 1969 இல் வெளிவந்த இந்த தன்வரலாற்று புத்தகம். பின்னர் ஆங்கிலத்தில் ஜூன். பி. வில்சன் & வால்டேர். பி. மைகேல் என்பவர்களால் 1970 இல் மொழிபெயர்க்கப்பட்டு அதிக அளவில் விற்பனையாகியது.  

ரா. கி. ரங்கராஜன் அவர்களால் தமிழில் மொழி பெயர்க்கப்பட்டு "பட்டாம்பூச்சி" குமுதத்தில் தொடராகவும் வெளியாகி வந்தது நூலாக வந்துள்ளது. சுமார் 800 பக்கங்களைக் கொண்ட இந்தப் புத்தகம் சுதந்திர வேட்கையும், வீரமும் நிறைந்த மனிதனது வரலாறு. பட்டாம்பூச்சி படும் கஷ்டங்களும், அவனது தீராத சுதந்திர வேட்கையும், நண்பர்களிடையே அவனுக்குள்ள மிகுந்த செல்வாக்கும், துன்பங்களை அவன் எதிர் கொண்டு வெற்றி கொள்ளும் அவன் மனத் துணிவும், யார்க்கும் பணியாத அதே சமயம் யாரையும் பகைத்துக் கொள்ளாத சாமர்த்தியமும் வியக்க வைக்கிறது.  

இந்த நூல் காதல், வீரம், சுதந்திரம், தத்துவம் போன்ற பலவற்றை உள்ளடக்கிய மிகச் சிறந்த காவியம். நர்மதா பதிப்பகம் மூலமாக இப்புத்தகம் வெளியிடப்பட்டது. இப்புத்தகம் திரைப்படமாகவும் வந்துள்ளது.
# லெட்டர்ஸ் பிரம் இவோ ஜிமா (திரைப்படம்)



***லெட்டர்ஸ் பிரம் இவோ ஜிமா (Letters from Iwo Jima)*** 2006 இல் வெளியான அமெரிக்க போர்த் திரைப்படமாகும். கிளின்ட் ஈஸ்ட்வுட் ஆல் தயாரித்து இயக்கப்பட்டது. கென் வடானாபே, கசுனாரி நினோமியா, சுயோஷி இஹாரா, ரியோ கேஸ், நாகமுரா ஷிடோ ஆகியோர் நடித்துள்ளனர். இத்திரைப்படம் நான்கு அகாதமி விருதுகளுக்கு தேர்ந்தெடுக்கப்பட்டது. ஒரு அகாதமி விருதினை வென்றது.  

## விருதுகள்
****1. சிறந்த இசை இயக்கம்****

| **1. சிறந்த வேற்று மொழித் திரைப்படம்** | } |
| --- | --- |

### வென்றவை
- **79ஆம் அகாதமி விருதுகள்**:
  - சிறந்த இசை இயக்கத்திற்கான அகாதமி விருது (ஆலன் ராபர்ட் மற்றும் பப் அஸ்மான்)
- பெர்லின் திரைப்பட திருவிழா:
  - சமாதானத்திற்கான சினிமா விருது'
- 12ஆம் பி.சி.எப்.ஏ கிரிட்டிக்ஸ் தேர்வு விருது:
  - சிறந்த வேற்று மொழித் திரைப்படம்
- சிகாகோ கிரிட்டிக்ஸ் விருது:
  - சிறந்த வேற்று மொழித் திரைப்படம்
- டால்லஸ்-போர்ட் வொர்த் கிரிட்டிக்ஸ் விருது:
  - சிறந்த வேற்று மொழித் திரைப்படம்
- **கோல்டன் குளோப் விருதுகள்**:
  - சிறந்த வேற்று மொழித் திரைப்படம்
- லாஸ் ஏஞ்சலஸ் கிரிட்டிக்ஸ் குழுமம் விருதுகள்:
  - **சிறந்த திரைப்படம்**
- தேசிய திரைப்பட தேர்வாணையம்:
  - ** சிறந்த திரைப்படம்**
- சான் டியேகோ கிரிட்டிக்ஸ் விருதுகள்:
  - சிறந்த இயக்குநர்
  - **சிறந்த திரைப்படம்**
- ஜப்பான் அகாதமி பரிசு:
  - சிறந்த வேற்று மொழித் திரைப்படம்

### பரிந்துரைக்கப்பட்டவை
- 79ஆம் அகாதமி விருதுகள்:
  - சிறந்த திரைப்படம்
  - சிறந்த இயக்குநர்
  - சிறந்த அசல் திரைக்கதை
- கோல்டன் குளோப் விருதுகள்:
  - சிறந்த இயக்குநர்
- 12ஆம் பி.சி.எப்.ஏ கிரிட்டிக்ஸ் தேர்வு விருது:
  - சிறந்த திரைப்படம்
  - சிறந்த இயக்குநர்
- சிகாகோ கிரிட்டிக்ஸ் விருது:
  - சிறந்த திரைப்படம்
  - சிறந்த இயக்குநர்
  - சிறந்த அசல் இசை
  - சிறந்த அசல் திரைக்கதை
- 2007 எம்.பி.எஸ்.இ கோல்டன் ரீல் விருதுகள்
  - சிறந்த இசை இயக்கம்
  - சிறந்த இசை

- 1ஆம் - ஏ.ஒ. ஸ்காட், *த நியூ யார்க் டைம்ஸ்*
- 1ஆம் - கிளாடியா பக், *யு.எஸ்.ஏ டுடே*
- 1ஆம் - கென்னத் டுறான், *லாஸ் ஏஞ்சல்ஸ் டைம்ஸ்*
- 1ஆம் - லீசா சுவாரஸ்பாம், *என்டர்டெயின்மென்ட் வீக்லி*
- 1ஆம் - ரிச்சர்ட் சிக்கேல், ''டைம்'
- 1ஆம் - மைக் மெக்ஸ்டே, *சோசியஸ்*
- 2ஆம் - பிரான்க் செக், *த ஹாலிவுட் ரிப்போர்டர்*
- 2ஆம் - கிர்க் ஹோனிகட், *த ஹாலிவுட் ரிப்போர்டர்*
- 2ஆம் - மநொஹ்லா டார்கிஸ், *த நியூ யார்க் டைம்ஸ்*
- 2ஆம் - மைக்கேல் வில்மிங்டன், *சிகாகோ திரிபியூன்*
- 2ஆம் - ஸ்காட்ட் பவுன்தாஸ், *எல்.எ வீக்லி*
- 3ஆம் - ஜாக் மாத்தியுஸ், *நியூ யார்க் டெய்லி நியூஸ்*
- 3ஆம் - லூ லூமன்நிக், *நியூ யார்க் போஸ்ட்*
- 3ஆம் - நேதன் ராபின், *த ஏ.வி. கிளப்*
- 3ஆம் - பீட்டர் திராவர்ஸ், *ரோல்லிங் ஸ்டோன்*

- 3ஆம் - ஷாவ்ன் லெவி, *த ஒரேகொனியன்*
- 4ஆம் - டேவிட் ஆன்சென், *நியூஸ்வீக்*
- 4ஆம் - மார்ஜரி பாம்கர்டன், *த ஆஸ்டின் கிரானிகில்*
- 5ஆம் - மைக்கேல் பில்லிப்ஸ், *சிகாகோ திரிபியூன்*
- 5ஆம் - மைக்கேல் ரேச்ஸ்டாப்பென், *த ஹாலிவுட் ரிப்போர்டர்*
- 5ஆம் - ஸ்டீபன் ஹோல்டான், *த நியூ யார்க் டைம்ஸ்*
- 5ஆம் - டை பர், *த பாஸ்டன் கிளோப்*
- 6ஆம் - கீத் பிப்ஸ், *த ஏ.வி. கிளப்*
- 9ஆம் - ரெனே ராடுரிகஸ், *த மியாமி ஹெரால்ட்*
**பொது 10**  
- கார்ரி ரிக்கி, *த பிலதேல்பியா இன்குவைரர்*
- ஜொ மார்கன்ஸ்டேர்ன், *த வால் ஸ்ட்ரீட் ஜெர்னல்*
- பீட்டர் ரைனர், *த கிறிஸ்டியன் மானிடர்*
- ஸ்டீவன் ரியா, *த பிலதேல்பியா இன்குவைரர்*
# பழக்காடி


"பழக்காடி" என்பது வேளாண்மையில் பயன்படுத்தப்படும் ஒரு வளர்ச்சி ஊக்கி ஆகும்.  

## பழக்காடி செய்யும் முறை

அழுகிய பழங்களை ஒரு மண் கலன் அல்லது பானையில் போட்டு, அவை மூழ்கும் அளவிற்கு மோர் அல்லது வடித்த கஞ்சியையோ ஊற்றி மூடி வைக்க வேண்டும். தினமும் இரண்டு முறை மட்டும் நன்றாக கலக்கி விட வேண்டும். பதினைந்து நாட்களுக்கு தொடர்ந்து இவ்வாறு தினம் இரு முறை கலக்கி வந்தபிறகு பழக்காடி தயார் ஆகிவிடும்.  

## பழக்காடி பயன்படுத்தும் முறை

தயார் செய்யப்பட பழக்காடியை ஒரு லிட்டர் நீரில் முப்பது மி.லி. என்ற விகிதத்தில் கலந்து பயிர்களுக்கு கொடுத்து வந்தால் அது பயிருக்கு சிறந்த வளர்ச்சி ஊக்கியாக செயல்படும்.
# அதிரடி கமாண்டோ பட்டாலியன்

**உறுதிகொண்ட செயலுக்கான அதிரடிப்படை பட்டாலியன்** (***Co**mmando **B**attalion for **R**esolute **A**ction*) அல்லது **கோப்ரா** என்பது இந்தியாவின் நக்சலைடுடன் மோதும் மத்திய பின்னிருப்பு காவல் படையின் ஒரு பிரிவாகும். இந்தியாவின் மத்திய காவல் ஆயுதப் படைகளிலேயே பிரத்தியேக கரந்தடிப்போர்முறை தாக்குதல் கற்ற படையாகும். இத்தகைய சிறப்பு பயிற்சியின் மூலம் சிறிய நக்சலைட் குழுக்கள் சிதைக்கப்படுகிறது. ஒரு பட்டாலியன் என்பது 500 முதல் 1500 படை வீரர்கள் கொண்ட குழுவாகும்.  

## ஆயுதங்கள்
இந்திய துணை இராணுவத்திலேயே வலிமையான ஆயுதங்கள் கொண்ட படை இந்த கோப்ரா படைதான். 1300 கோடி ரூபாய் செலவில், காலாட்படை வீரர்களுக்கெல்லாம் நீள் துப்பாக்கிகள், ஏகே-47 துப்பாக்கிகள், எக்ஸ்-95, ப்ரவுனிங் ஹை-பவர் க்லாக் கைத்துப்பாக்கிகள், ஹெக்லர் & கோச் எம்பி5 இயந்திரத் துப்பாக்கிகள், ட்ரக்னவ் எஸ்விடி, ஹெக்லர் & கோச் எம்.எஸ்.ஜி-90 மற்றும் காரல் குஸ்டவ் ரீகொயிலீஸ் துப்பாக்கிகள் போன்ற ஆயுதங்கள் வழங்கப்பட்டுள்ளன. மேலும் அதிநவீன இலத்திரனியல் கண்காணிப்புக் கருவிகளாலும், காத்திரமான பயிற்சிபெற்ற குழுக்களாலும் கோப்ரா படை அமைக்கப்பட்டுள்ளது.  

## பயிற்சிகள்
சிக்கர் ஊரிலுள்ள தீவிரவாத எதிர்ப்புப்பள்ளியிலும், மிசோரமிலுள்ள கிளர்ச்சி எதிப்பு யுத்தப் பள்ளியிலும் பயிற்சி வழங்கப்படுகிறது. ஏமாற்று வித்தை மற்றும் குழுத் தாக்குதலிலும் பயிற்சியளிக்கப்படுகிறது.
# கடுங்கரி


**கடுங்கரி ** (*graphite*, அல்லது **காரீயம்** அல்லது **பென்சிற்கரி** என அறியப்படும் கனிமம் கரிமத்தின் ஓர் தனிமப் புறவேற்றுரு ஆகும். கரிமத்தின் மற்றுமொரு தனிமப் புறவேற்றுருவான வைரம் போலன்றி கடுங்கரி ஓர் மின் வன்கடத்தியும் ஓர் குறை உலோகமும் ஆகும். இந்தப் பண்புகளால் இது மின்பொறி விளக்கு மின்வாயிகள் போன்றவற்றிற்குப் பயன்படுகிறது. கடுங்கரி திட்ட வெப்ப அழுத்தத்தில் கரிமத்தின் மிகவும் நிலையான வடிவமாகும். எனவே வெப்பவேதியியலில் கரிமத்தின் சேர்மங்களின் உருவாக்கத்திற்கான வெப்பத்தை வரையறுக்க கடுங்கரி சீர்தர நிலையாக கொள்ளப்படுகிறது. கடுங்கரியை அன்த்ராசைட்டுக்கும் மேலான, மிக உயர்நிலை நிலக்கரியாகக் கருதலாம்; இருப்பினும் தீமூட்ட கடினமாதலால் பொதுவாக எரிபொருளாக பயன்படுத்துவதில்லை.  

கடுங்கரி இயற்கையில் மூன்று முதன்மையான விதங்களில் கிடைக்கிறது:  
1. படிக நுண்தகட்டு கடுங்கரி (அல்லது தகட்டுப்படிவ கடுங்கரி) தனியாக, தட்டை, உடைபடாதபோது அறுகோண முனைகளுடன் தட்டு-போன்ற துகள்கள், உடைபட்டிருந்தால் முனைகள் தாறுமாறாக அல்லது கோணலாக;
1. படிகமற்ற கடுங்கரி நுண்துகள்களாக, நிலக்கரியின் வளருருமாற்றமாக,
1. திரள் கடுங்கரி (அல்லது விரிசல்நார் கடுங்கரி) பிளவுகளில் நாராக, பாறைகளூடே திரளான நார் உள்வளர்ச்சி போல

*மிக ஒழுங்கான செயற்கை கடுங்கரி* (HOPG) என்பது கடுங்கரியின் இரு தகடுகளுக்கிடையே 1°க்கும் குறைவான கோணம் கொண்டவை ஆகும். இத்தகைய மிக உயர்தர செயற்கை வடிவம் அறிவியல் ஆராய்ச்சிகளில் பயன்படுத்தப்படுகிறது.  

## அமைப்பு
கடுங்கரி சமதள கட்டமைப்பு கொண்டதாகும். ஒவ்வொரு தளத்திலும் கார்பன் அணுக்கள் தேன்கூடு வடிவில் 0.142&nbsp;nm இடைவெளியில் அமைந்து இருக்கும்.0.335&nbsp;nm அளவு இடவெளி ஒவ்வொரு தளத்திற்கும் இடையில் அமைந்து இருக்கும்.  

## பெயர்க்காரணம்

**கிராபைட்டினை** எழுதுகோல்களில் (பென்சில்) பயன்படுத்துவதால் அபிரகாம் காட்லாப் வெர்னர் என்பவர் 1789இல் இதற்கு புராதன கிரேக்கத்தில் *எழுது* என்பதற்குரிய γράφω (*graphō*) என்ற சொல்லைக் கொண்டு *கிராஃபைட்டு* (பென்சிற்கரி) எனப் பெயரிட்டார்.  

## கிடைக்குமிடம்
இயற்கையாக கடுங்கரி தமிழ்நாடு, இலங்கை,அமெரிக்கா மற்றும் கனடா ஆகிய நாடுகளில் கிடைக்கின்றது.  
கிராபைட், நிலக்கரியினை அதிக வெப்பம் மற்றும் அழுத்தத்திற்கு உட்படுத்தும் போதும் கிடைக்கின்றது. மேலும், கடுங்கரியினைக் கொண்டு, போதுமான வெப்பம் மற்றும் அழுத்தத்திற்கு உட்படுத்தி வைரமாக மாற்ற முடியும்.  

## இருப்பு

உருமாற்றங்களின் போது படிந்துள்ள கரிமத்தின் சேர்மங்கள் வேதியியல் குறைத்தலால் உருமாறிய பாறைகளில் கடுங்கரி உருவாகிறது. இது தீப்பாறைகளிலும் விண்வீழ்கற்களிலும் கூட இருக்கின்றது.  

## பயன்பாடுகள்
கடுங்கரி கி.மு நான்கில் பயன்படுத்தப்பட்டு வந்துள்ளது. கற்காலத்தில் மண்பாண்டங்களில் வரையப்பட்ட ஓவியங்களுக்கு வண்ணமிட இவை பயன்படுத்தப்பட்டு வந்துள்ளன. 1565-க்கு முன்னர் உள்ளூர் செம்மறி ஆடுகளைக் குறிக்க கடுங்கரி பயன்படுத்தப்பட்டு வந்துள்ளது.முதலாம் எலிசபத் மகாராணியின் காலத்தில் கடுங்கரி ஆங்கிலேயரின் கடற்படை வீரர்கள் பீரங்கி அச்சுகளில் பயன்படுத்தப்பட்டுள்ளன. அப்போது கடுங்கரி சுரங்கம் முழுவதையும் அரசின் கட்டுப்பாட்டிலேயே வைத்திருந்தனர் இது மின்பொறி விளக்கு மின்வாயிகள் போன்றவற்றிற்குப் பயன்படுகிறது. கடுங்கரி, களிமண்ணுடன் இணைந்து பென்சிலில் எழுதுவதற்கு பயன்படுகிறது. இது இயந்திர சாதனங்கள் மென்மையான இயங்க ஒரு மசகு எண்ணெய் (lubricant) போல் பயன்படுத்தப்படுகிறது.
# பல்லவராயர்

பல்லவராயர்கள் என்போர் சோழ சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். இது பற்றிய பல சரித்திரக் குறிப்புகள் அமரர். கல்கியின் பொன்னியின் செல்வன் என்ற சரித்திர நாவலில் காணலாம்.  

புதுக்கோட்டைப்‌ பகுதி சிலகாலம்‌ "பல்லவராயன்‌ சீமை” என்று பெயர்‌ பெற்றிருந்தது. அதை ஆண்ட மன்னர்‌கள்‌ பல்லவராயர்‌ என அழைக்கப்‌பெற்றனர்‌. அங்கு ஆட்சி செலுத்திய கள்ளர்கள்‌ செந்தலை முதலிய இடங்களில்‌ சிற்றரசர்களாகவும் பல்லவர்‌களுடைய படைத்தலைவர்களாகவுமிருந்து வந்த பழங்குடி மக்களாவர்‌. ஆதலின்‌, பல்லவர்‌களின்‌ விருதுப்பெயர்‌களை அவர்களும்‌ சூட்டிக்கொண்டனர்.  

சோழர் காலத்தில் பல்லவரையர் என்றும் அழைக்கப்பட்டனர். இரண்டாம் இராஜராஜன் காலத்தில் பெருமான் நம்பிப் பல்லவராயன் என்பவர் தலைமை அமைச்சராக விளக்கினார்.  
17 ஆம் நூற்றாண்டில் புதுக்கோட்டை பகுதியில் ஆட்சி செய்த சிவந்தெழுந்த பல்லவராயர் மற்றும் மாப்பிள்ளை பல்லவராயர், விஜய ரகுநாத பல்லவராயர் போன்றவர்கள் குறிப்பிடத்தக்கவர்கள்.  

சோழப் பெருவேந்தர்கள் தங்களுக்குப் பட்டமுடைய பெயர்களை பூணுவதிலும் தம்மைச் சாந்தோர்களுக்கு பட்டங்களை அளிப்பதிலும் மிகுந்த அக்கரையும் விருப்பமும் கொண்டிருந்தனர் என்பதை கல்வெட்டுகளும், செப்பேடுகளும் உணர்துகின்றன. இப் பட்டங்களும், பட்டப்பெயர்களும் அரச அவையில் இருந்த சான்றோர்களால் அமைத்துக் கொடுக்கப்பட்டன என்றும் தெரிகிறது.  

பல்லவராயர் மன்னர்களின் தொடர்புடையவனவாக விளங்கும் ஊர்கள் பல்லவராயன்பட்டி, பல்லவராயன்பத்தை, பல்லவராயன்பாளையம் போன்றவையாகும்.  

அமரர் கல்கி தனது பொன்னியின் செல்வன் சரித்திர நாவலில் இத்தகைய பட்டப் பெயர்களைப் பயன்படுத்தியுள்ளார்.  

*உதாரணம்*:  
:*பல்லவராயன் (பல்லவ +அரையன்)*  
:*பல்லவராயர் (பல்லவ +அரையர்)*  

:*தென் சிறுவாயி நாட்டாரும் இந்நாட்டு அரையர்களும்*  
:*தென்மலை நாட்டு வந்தாண்டார் கோட்டை அரையர்களில்*  
:*வாரப்பூர் அரையர்களில் ஒட்டையன் வாரப்பூர் நாடாழ்வான்*  

என நூற்றுக்கணக்கான கல்வெட்டுகளில் அரையர் என்ற சொல்லைக் காணுகின்றோம். புதுக்கோட்டை அரசர்களும் அவர்கள் முன்னோர்களும் அரையர் மக்கள் எனப்பட்டனர். கொங்கரையர், ஈழத்தரையர், பல்லவரையர், விழுப்பரையர், கங்கரையர், கலிங்கரையர் என அரசியல் தலைவர்களும் அரசர்கள் அளித்த பட்டப் பெயர்களிலும் அரையர் என்ற பெயரைக் காணுகின்றோம்.  

தமிழ் அகராதியில் பல்லவராயர் என்பதற்கு விளக்கமாக, சோழர் தம் சேனாபதிகளுக்கு அளித்துவந்த பட்டங்களுள் ஒன்றாகவும் மற்றும் கள்ளர், ஓச்சர் முதலிய சிலசாதிகளின் சாதிகளின் பட்டப் பெயராகவும் குறிப்பிடப்படுகிறது.  

## விருதுகள்
புலிக்கொடி, மீன் கொடி, வெண்குடை, ஆறுகாற்சிங்காதனம், ஆத்தி மாலை  

## பூர்வீகம்
பல்லவர்கள் சோழர்களால் வெற்றி கொள்ளப்பட்டப் பின்பு, பல்லவகுடியினர் பல்லவராயர், சேதிராயர் மற்றும் காடவராயர் என்ற பெயரில் சோழ அரசின்கீழ் படைத்தலைவர்களாகவும், அதிகாரிகளாகவும் பணியாற்றினர். பல்லவர் என்றாலே உண்மையில் தொண்டையர் என்றுதான் அர்த்தம்.  

## இதனையும் காண்க

- சிவந்தெழுந்த பல்லவராயர்
- மாப்பிள்ளை பல்லவராயர்
- விஜய ரகுநாத பல்லவராயர்

## பார்வைக்கு

- அமரர். கல்கியின் ”பொன்னியின் செல்வன்” என்ற சரித்திர நாவல்
# கோதர்தாஸ் காளிதாஸ் ஷா


**கோதர்தாஸ் காளிதாஸ் ஷா** (ஆங்கிலம்:Kodardas Kalidas Shah) **கே. கே. ஷா** எனஅறியப்படும் இவர் ஒரு இந்திய அரசியல்வாதி , விடுதலைப்போராட்டவீரர் , வழக்கறிஞர் , மும்பை சட்டப் பேரவை உறுப்பினராகவும், நாடாளுமன்ற உறுப்பினராகவும் மற்றும் தமிழக ஆளுநராகவும் இருந்தவர். இவர் கலைஞர் மு.கருணாநிதியின் நெருங்கிய நண்பர் ஆவார்.  

## வாழ்க்கை சுருக்கம்
மராட்டிய மாநிலம் கொலாபா மாவட்டம் காரிகான் என்ற இடத்தில் 15.10.1908ல் பிறந்தார்.  
புனே மற்றும் குசராத் கல்லூரியில் சட்டம் பயின்றார். மும்பை உயர்நிலைப்பள்ளியில் ஆசிரியராக பணிபுரிந்தார். புகழ்வாய்ந்த வழக்குகளான செம்பூர் கொலை வழக்கு, நஜினா மஸ்ஜித் கலக வழக்கு ஆகியவற்றை எடுத்து நடத்தினார்.  
## அரசியல் பங்களிப்பு
தேசிய விடுதலை இயக்கத்தில் பங்குகொண்டு 1932 மற்றும் 1942 ல் சிறை சென்றார். பம்பாய் மாநில காங்கிரஸ் கமிட்டியின் பொதுச்செயலாளர் மற்றும் தலைவராகவும்,  
1962-63 ல் அகில இந்திய காங்கிரஸ் கமிட்டியின் பொதுச்செயலாளராகவும் இருந்தார்.  

1952ல் மும்பை சட்டப் பேரவை உறுப்பினராகவும் 1960 மற்றும் 1966 ல் நாடாளுமன்ற உறுப்பினராகவும் இருந்தார்.
# வில்லவராயர்

**வில்லவராயர்கள்** என்போர் முக்குலத்தோரின் ஒரு பிரிவினரான ஈசநாட்டுக் கள்ளர் என்ற பிரிவின் கீழ் வரும் ஒரு இனத்தவர் ஆவர். இவர்கள் சோழ சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். இது பற்றிய பல சரித்திரக் குறிப்புகள் அமரர். கல்கியின் பொன்னியின் செல்வன் என்ற சரித்திர நாவலில் காணலாம்.  

நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ள தலைஞாயிறு குற்றம்‌ பொறுத்த நாதர்‌ கோவில் கல்வெட்டில் முதலாம் குலோத்துங்க சோழனின்‌ அதிகாரி ராஜராஜதேவரான வில்லவராயர்‌ குறிப்பிடப்படுகிறார்.  

சோழர் சாம்ராஜ்யத்தில் ஈச நாட்டுக் கள்ளர்கள் வகித்து வந்த பதவிகள் மற்றும் போர்களில் அவர்கள் செயலபட்ட விதத்தைக் கொண்டு அவர்களைச் சிறப்பு பட்டப் பெயர்கள் கொண்டு அழைக்கிறார்கள்.  

கள்ளர் குல பட்டங்களை ஆராயும் போது பெரும்பாலும் அவை அரையர், இராயர், ஆண்டார், ஆள்வார், உடையார், கொண்டார், பூண்டார், பிரியர், சுற்றியார், பொறுக்கியார், நட்டார், தலைவர், வென்றார், தேவர், கிளையார், உண்டார் என்றே முடிவுறும். அரையர் என்றால் அரசன்/குறுநில மன்னன் என்று பொருள்.  

*உதாரணம்:*  
**'வில்லவராயன் (வில்லவ +அரையன்)  
வில்லவராயர் (வில்லவ +அரையர்)**'  

## பார்வைக்கு
- ந.மு. வேங்கடசாமி நாட்டாரின் ”கள்ளர் சரித்திரம்”, எனி இந்தியன் பதிப்பகம், தி.நகர், சென்னை.
- அமரர். கல்கியின் ”பொன்னியின் செல்வன்” என்ற சரித்திர நாவல்
# சிவ தத்துவங்கள்

**சிவ தத்துவங்கள்** ஐந்து ஆகும். இவை சிவனோடு அன்பு கொள்ளும் முறைகள். சிவதத்துவம் முப்பத்தாறு தத்துவங்களின் மூன்று பிரதான பகுதிகளில் ஒன்றாகும். மற்றையவை வித்தியாதத்துவம் மற்றும் ஆன்ம தத்துவம் என்பனவாகும்.  

சிவதத்துவங்கள் வருமாறு:  

**சுத்த வித்தை:** அறிவு குறைவாக இருந்து செயல் அதிகமாக இருத்தல். அதாவது தத்துவார்த்தமாக ஒன்றும் அறியாமல் இருந்து இறைவன் மேலுள்ள அன்பைச் செயலில் காட்டுவது. கண்ணப்ப நாயனாரது பக்தி சுத்த வித்தை.  

**ஈசுவரம்:** அறிவு பெருகி செயல் குறைதல். அனைத்தும் அறிந்து அதனால் அமைதியாக இருப்பது. அனைத்தும் அறிந்தால் அடக்கம் வருகின்றது.  

**சாதாக்கியம்:** சுத்த வித்தையும் ஈசுவரமும் கலந்தது. அதாவது அறிவும் செயலும் சமமாக இருப்பது.  

**விந்து:** இது சக்தியின் வடிவம்.  

**நாதம்:** இது சிவாநுபூதி. சிவனோடு ஒன்றுபட்டிருத்தல்.  

## வெளியிணைப்புகள்
இனியது கேட்கின் வலைப்பதிவு
# மேல்மருவத்தூர்



**மேல்மருவத்தூர்** (*Melmaruvathur*) இந்தியாவின், தமிழ்நாட்டில், செங்கல்பட்டு மாவட்டம், சித்தாமூர் ஊராட்சி ஒன்றியம், மேல்மருவத்தூர் ஊராட்சியில் உள்ள ஒரு சிற்றூர் ஆகும். இந்நகரமானது தமிழ்நாட்டின் தலைநகரம் சென்னையில் இருந்து 92 கி. மீ. தொலைவில் உள்ளது. இந்நகரில் உலக புகழ்பெற்ற மேல்மருவத்தூர் ஆதிபராசக்தி கோயில் உள்ளது. செய்யூர் சட்டமன்றத் தொகுதிக்கு உட்பட்டதாகும்.  

## போக்குவரத்து
இந்நகரின் வழியே சென்னை-திருச்சிராப்பள்ளி தேசிய நெடுஞ்சாலை 45 கடக்கிறது. இங்கிருந்து சென்னை 92 கி.மீ மற்றும் விழுப்புரம் 54 கி.மீ தொலைவிலும் உள்ளது. இங்கிருந்து சென்னைக்கு செல்லவும், தமிழகத்தின் தென் மாவட்டங்களான திருச்சி, மதுரை, விருதுநகர், தூத்துக்குடி, திருநெல்வேலி, கன்னியாகுமரி போன்ற ஊர்களுக்கும் வேலூர், திருவண்ணாமலை, வந்தவாசி, ஆரணி, பெங்களூரு, ஓசூர், விழுப்புரம், சேலம், திருப்பூர் ஆகிய நகரங்களுக்கும் செல்ல பேருந்துகள் இயக்கப்படுகிறது. அதேபோல் இதன் மிக அருகிலேயே மேல்மருவத்தூர் தொடர் வண்டி நிலையம் உள்ளது. இந்த ரயில் நிலையத்தில் அனைத்து விரைவு ரயில்களும் நிறுத்தப்படுகிறது.  

## கல்வி நிலையங்கள்
1. ஆதிபராசக்தி பொறியியல் கல்லூர்
1. ஆதிபராசக்தி பாலிடெக்னிக்
1. ஆதிபராசக்தி மெட்ரிக்குலேசன் மேல்நிலைப் பள்ளி
1. மேல்மருவத்தூர் ஆதிபராசக்தி உயர்நிலைப் பள்ளி
# மகேந்திர கிரி


**மகேந்திர கிரி மலை** என்பது தென்தமிழகத்தில் திருநெல்வேலி மாவட்டம், ராதாபுரம் வட்டம், பணகுடி பேரூராட்சிக்கு உட்பட்ட, காவல்கிணறு கிராமத்தின் அருகிலுள்ள மலையாகும். மேற்குத் தொடர்ச்சி மலையிலுள்ள இவ்விடத்தின் உயரம் 1654 மீட்டர் (5427 அடி) ஆகும். இந்திய விண்வெளி ஆய்வு மையம்(ISRO) நடத்தும் இந்திய விண்வெளி ஆராய்ச்சி நிறுவன உந்தும வளாகம் ஒன்று இதன் மலையடிவாரத்தில் செயல்படுகிறது. இது நாகர்கோவில் பகுதியில் மிக உயர் மலைச்சிகரம் என்பதும் குறிப்பிடத்தக்கது.
# விடுதலைக்கு விலங்கு (நூல்)



***விடுதலைக்கு விலங்கு*** (இந்தியாவின் முன்னாள் பிர‌தமர் இராசீவ் காந்தி கொலை வழக்கு வெளிவராத உண்மைகளும், துயர‌ங்களும்), இராஜீவ் காந்தி கொலை தொடர்பாக வெளிவந்துள்ள புத்தகம்.  

கொலை வழக்கில் கைதாகி, 20 ஆண்டுகளாக சிறையிலிருக்கும் இராபர்ட் பயசின் தன்வரலாற்றுக் குறிப்புகளின் பின்னணியிலும் இந்த நூல் இராஜீவ் காந்தி கொலை வழக்கை அணுகுகின்றது. சிபிஐ புலனாய்வுக் குழுவின் விசாரணை முறைகளை விமர்சிக்கிறது. ஈழத் தமிழரும், அவரது சொந்தங்களும் அனுபவிக்கும் கடுந்துயரங்களை பதிவு செய்கிறது.  

பத்திரிக்கையாளர் அய்யநாதன், நாம் தமிழர் இயக்கத் தலைவர் சீமான், மனித உரிமையாளர் பால் நியூமென் ஆகியோர் முன்னுரை எழுதியிருக்கிறார்கள். வழக்கறிஞர் தடா சந்திரசேகரரிடம் இராபர்ட் பயஸ் அளித்த வாழ்க்கை மற்றும் வழக்குக் குறிப்புகளை, வழக்கறிஞர் மணி. செந்தில் புத்தகமாக ஆக்கியுள்ளார்.
# பத்திரிக்கையாளர்


முன் மைக்ரோபோனுடன் ஒரு தொலைக்காட்சி அறிக்கையாளர்.]]  
**பத்திரிகையாளர்** (Journlalist) என்பவர் பொதுவாக பத்திரிக்கையில் பணிபுரிபவர்களைக் குறிக்கும். தற்போது பத்திரிக்கை மட்டுமல்லாது, தொலைக்காட்சி, பண்பலை மற்றும் அனைத்து மக்கள் ஊடகங்களில் பணிபுரிபவர்களும், பத்திரிகையாளர் என்ற வார்த்தையைப் பயன்படுத்துகின்றனர். இயக்குநர், செய்தியாளர்கள், புகைப்படக்காரர்கள், ஒளிப்பதிவாளர்கள், ஒளிப்பதிவு உதவியாளர்கள் போன்றவர்களும் பத்திரிகையாளர்கள் என்றே அழைக்கப்படுகின்றனர்.  

## மேலும் பார்க்க
- செய்தியாளர்
# திருக்கண்ணபுரம்



**திருக்கண்ணபுரம்** என்பது இந்திய மாநிலமான தமிழ்நாட்டில், திருவாரூர் மாவட்டம்,  
நாகப்பட்டினம் வட்டத்திலுள்ள ஓர் ஊராகும்  

## இவ்வூரின்சிறப்புகள்
- நீலமேகப்பெருமாள் திருக்கோயில் (108 திவ்ய தேசங்கள்)
- திருக்கண்ணபுரம் இராமனதீசுவரர் கோயில் (தேவாரத் திருத்தலங்கள்)

## பஞ்ச கிருஷ்ணஷேத்திரங்கள்
கபிஸ்தலம், திருக்கோவிலூர், திருக்கண்ணங்குடி, திருக்கண்ணபுரம், திருக்கண்ணமங்கை ஆகியவை பஞ்ச கிருஷ்ணஷேத்திரங்கள் என்று அழைக்கப்படுகின்றன.  

| வ. எண் | கோவில் | அமைவிடம் |
| --- | --- | --- |
| 1 | லோகநாதப் பெருமாள் கோவில் | திருக்கண்ணங்குடி |
| 2 | கஜேந்திரவரதர் கோவில் | கபிஸ்தலம் |
| 3 | நீலமேகப்பெருமாள் கோவில் | திருக்கண்ணபுரம் |
| 4 | பக்தவத்சலப்பெருமாள் கோவில் | திருக்கண்ணமங்கை |
| 5 | உலகளந்தபெருமாள் கோவில் | திருக்கோவிலூர் |

## குறிப்பிடத்தக்கவர்கள்
- இரா. நெடுஞ்செழியன்
- திருக்கண்ணபுரம் விஜயராகவன்
# ஜூலி கணபதி



**ஜூலி கணபதி** (*Julie Ganapathi*) 2003ஆம் ஆண்டில் பாலுமகேந்திராவின் இயக்கத்தில் வெளிவந்த ஓர் தமிழ்த் திரைப்படம் ஆகும். 2003 ஆம் ஆண்டு பிப்ரவரி மாதம் 14 ஆம் தேதியன்று படம் வெளியானது. இது *ஸ்டீஃபன் கிங்* எழுதிய *மிசரி* என்ற புதினத்தைத் தழுவி எடுக்கப்பட்ட, அதே பெயரைக் கொண்டு 1990இல் வெளியான அமெரிக்க திரைப்படத்தின் மீளாக்கமாகக் கருதப்படுகிறது  

## கதைக்கரு

ஜூலி கணபதி (சரிதா) *மங்கா* என்ற தொலைக்காட்சித் தொடரின் அதீத விசிறி. பல ஆண்டுகளாக பார்த்துவந்த ஜூலி அதில் வரும் முதன்மை நாயகியாகவே தன்னை எண்ணிக் கொள்கிறாள். தொடரின் கதாசிரியர் பாலமுருகன் (ஜெயராம்) மங்காத் தொடரின் கடைசி சிலக் காட்சிகளை எந்த இடையூறுமின்றி தனித்து எழுத வீட்டைவிட்டு வெளியேறுகிறார். எழுதியபிறகு திரும்புகையில் அவரது வண்டி விபத்துக்குள்ளாகிறது; இதில் பலத்த காயமடைந்து நடக்க இயலாநிலைமையில் ஜூலி அவரைக் காப்பாற்றி தனது வீட்டிற்கு அழைத்துச் செல்கிறாள். அவள் மனநிலை பிறழ்ந்த நிலையில் உள்ளதை அறியாத பாலமுருகனிடம் மங்கா தொடரின் விசிறி தான் என்றும் கடைசி காட்சிகளை தனக்குப் படிக்க கொடுக்குமாறும் வற்புறுத்துகிறாள். அடுத்த சில நாட்களில் கதையைப் படித்த ஜூலிக்கு கதையின் முடிவு பிடிக்காது போகிறது. முடிவை மாற்றக்கோரி பாலமுருகனை பல வழிகளில் வற்புறுத்துகிறாள். கடைசி நேரத்தில் அவளிடமிருந்து தப்பி ஓடுகிறார்.  

## நடிகர்களும் குழுவும்
- ஜெயராம்
- சரிதா
- ரம்யா கிருஷ்ணன்
- அமரசிகாமணி
- டெல்லி கணேஷ்
- இயக்குநர் : பாலு மகேந்திரா
- இணை இயக்குநர்: வெற்றிமாறன்
- துணை இயக்குநர்கள்: பி. ரவிகுமார், செந்தில்குமார்
- இசையமைப்பு: இளையராஜா
# வித்தியா தத்துவங்கள்

**வித்தியாதத்துவங்கள்** ஏழு ஆகும். வித்தியாதத்துவம் முப்பத்தாறு தத்துவங்களின் மூன்று பிரதான பகுதிகளில் ஒன்றாகும். மற்றையவை சிவதத்துவம் மற்றும் ஆன்ம தத்துவம் என்பனவாகும்.  

வித்தியாதத்துவங்கள் வருமாறு:  

காலம், நியதி, கலை, வித்தை, அராகம், புருடன், மூலப்பிரகிருதி  

## வெளியிணைப்புகள்
இனியது கேட்கின் வலைப்பதிவு
# ஆன்ம தத்துவம்

**ஆன்ம தத்துவங்கள்** இருபத்துநான்கு ஆகும். ஆன்ம தத்துவம் முப்பத்தாறு தத்துவங்களின் மூன்று பிரதான பகுதிகளில் ஒன்றாகும். மற்றையவை சிவதத்துவம் மற்றும் வித்தியாதத்துவம் என்பனவாகும்.  

ஆன்ம தத்துவங்கள் வருமாறு:  

- பஞ்சபூதங்கள் - நிலம், நீர், காற்று, வானம், நெருப்பு - 5
- சூட்சும பூதங்கள் - ஒளி, சுவை, ஓசை, நாற்றம், உணர்ச்சி - 5 (இவை ஐம்பொறிகளாலும் உணரப்படும் பண்புகள் )
- ஐம்பொறிகள் - கண், வாய், செவி, மூக்கு, மெய் - 5
- செயலுறுப்புகள் - கை, கால், நாக்கு, குதம், குறி - 5
- உட்கரணங்கள் - மனம், குணம், அறிவு, அகங்காரம் - 4

## காண்க

## வெளியிணைப்புகள்
இனியது கேட்கின் வலைப்பதிவு
# ஸ்கோப்ஜே



**ஸ்கோப்ஜே** (, ) மக்கடோனியக் குடியரசின் தலைநகரமும் மிகப்பெரிய நகரமும் ஆகும். நாட்டின் மக்கட்டொகையில் ஏறத்தாழ மூன்றில் ஒரு பங்கினர் இந்நகரிலேயே வசிக்கின்றனர். இது நாட்டின் அரசியல், பொருளாதார, கல்வி மற்றும் கலாச்சார மையம் ஆகும். இது பண்டைய உரோமர் காலத்தில் *ஸ்கூப்பி* (Scupi) என்ற பெயரால் அழைக்கப்பட்டது.  

இந்நகரம் அமைந்துள்ள பிரதேசம் கி.மு. 4000 ஆண்டுகளிற்கு முன்னதாகவே மக்கள் குடியேற்றம் உடைய பிரதேசம் ஆகும். புதிய கற்கால குடியேற்றங்களின் எச்சங்கள் நவீன நகரத்தினை நோக்கி இருக்கின்றதாக அமைந்துள்ள கேல் கோட்டையில் கண்டெடுக்கப் பட்டுள்ளன. கி.பி முதலாம் நூற்றாண்டளவில் உரோமர்களால் கைப்பற்றப்பட்ட இக்குடியேற்றம் ஒரு படைத்தளமாக மாற்றப்பட்டது.
# தனிமப் புறவேற்றுரு

காரீயமும் கரிமத்தின் இரு தனிமப் புறவேற்றுருக்கள்: படிக வடிவமைப்பில் வேறுபட்ட ஒரே தனிமத்தின் இரு தூய வடிவங்கள்.]]  
**பிறதிருப்பம்** அல்லது **தனிமப் புறவேற்றுருமை** (*Allotropy*) அல்லது **தனிமப் புறவேற்றுமை ** (*allotropism*) என்பது சில தனிமங்கள் இரண்டு அல்லது அதற்கு மேற்பட்ட மாறுபட்ட வடிவங்களில் இருக்கின்ற பண்பு ஆகும். இவ்வாறு மாறுபட்ட கட்டமைப்புகளில் உள்ள வடிவங்கள் **தனிமப் புறவேற்றுருக்கள்** (allotropes) என அழைக்கப்படுகின்றன. இவை தனிமத்தின் கட்டமைப்புப் படிவத்தில் மட்டுமே மாறுபட்டுள்ளன; தனிமத்தின் அணுக்கள் ஒன்றொடொன்று மாறுபட்ட விதங்களில் பிணைக்கப்பட்டுள்ளன.  

எடுத்துக் காட்டாக, கரிமத்தின் தனிமப் புறவேற்றுருக்கள் வைரமாக (கரிம அணுக்கள் நாற்பட்டக அணிக்கோவை அமைப்பில் பிணைக்கப்பட்டுள்ளன), காரீயமாக (கரிம அணுக்கள் அறுபக்க அணிக்கோவை அமைப்பில் பிணைக்கப்பட்டுள்ளன), கரிமத்தட்டுகளாக (ஓரணு தட்டை காரீயத் தட்டுகளாக), மற்றும் புல்லேரேன்களாக (கரிம அணுக்கள் கோள, குழல் மற்றும் நீள்வட்ட அமைப்புகளில் பிணைக்கப்பட்டுள்ளன) கிடைக்கின்றன.  

தனிமப் புறவேற்றுரு என்ற கலைச்சொல் தனிமங்களுக்கு மட்டுமே வழங்கப்படுகின்றன; சேர்மங்களுக்கல்ல. அனைத்து படிக வடிவங்களுக்கும் பொருந்துகின்ற பொதுப் பெயராக பல்லுருத்தோற்றம் உள்ளது. தனிமப் புறவேற்றுமை ஒரு தனிமத்தின் ஒரே நிலையில் உள்ள வேறுபாடுகளைக் குறிக்கிறது. (காட்டாக திண்மம், நீர்மம் அல்லது வளிம நிலைகளில் உள்ள வெவ்வேறு வடிவங்கள்); திண்மம், நீர்மம் மற்றும் வளிமமாக நிலைமாறுதல் தனிமப் புறவேற்றுமை ஆகாது.  

சில தனிமங்கள் வெவ்வேறு நிலைகளில் வெவ்வேறு மூலக்கூறு சூத்திரங்களைக் கொண்டுள்ளன – காட்டாக, ஆக்சிசனின் இரு தனிமப் புறவேற்றுருக்கள், (ஈரணு ஆக்சிசன்), O<sub>2</sub> மற்றும் ஓசோன், O<sub>3</sub>), திண்மம், நீர்மம் மற்றும் வளிமம் என்ற மூன்று நிலைகளிலும் இருக்கக்கூடும். மாறாக சில தனிமங்கள் மூன்று நிலைகளிலும் தனித்தனி புறவேற்றுருக்களைக் கொண்டிருப்பதில்லை – காட்டாக பாசுபரசு திண்ம நிலையில் பல புறவேற்றுருக்களைக் கொண்டுள்ளது, ஆனால் இவை எல்லாமே உருக்கப்பட்டு நீர்ம நிலையில் P<sub>4</sub> என்ற வடிவில் அமைகின்றன.
# ஹபீஸ் முஹம்மது சயீத்


**ஹஃபீஸ் முஹம்மது சயீத் ** (*Hafiz Muhammad Saeed*, உருது: **حافظ محمد سعید**; பிறப்பு 1950) ஜமாத்-உத்-தாவாவின் *அமீர்* (தலைவர்) ஆவார். இந்த அமைப்பு ஓர் ஈகை நிறுவனமாக இருப்பினும் தீவிரவாத இயக்கமான லஷ்கர்-ஏ-தொய்பாவின் முன்னணி அமைப்பாக பரவலாகக் கருதப்படுகிறது. இந்தியாவிற்கு எதிரான தீவிரவாத செயல்களில் ஈடுபட்டுள்ளதாகக் குற்றம் சாட்டப்பட்டுள்ள ஹபீஸ் சயீத் இந்திய காவல்துறையால் மிகவும் தேவைப்படும் தீவிரவாதியாக அறிவிக்கப்பட்டவர். ஐக்கிய நாடுகளின் தீர்மானம் எண் 1267இன்படி திசம்பர் 2008இல் ஜமாத்-உத்-தாவா ஓர் தீவிரவாத அமைப்பாகவும் ஹபீஸ் சயீத் ஓர் தீவிரவாதியாகவும் அறிவிக்கப்பட்டது. ஹபீஸ் சயீத் தமக்கு லஷ்கர்-ஏ-தொய்பாவுடன் தொடர்பில்லை என மறுத்துள்ளார்.  
2008 மும்பை தாக்குதல்களில் சாட்டுரைக்கப்பட்ட இவரை காட்டிக் கொடுப்பவர்களுக்கு ஐக்கிய அமெரிக்கா $10 மில்லியன் பரிசுத்தொகை வழங்குவதாக அறிவித்துள்ளது .
# எல்லைப் பாதுகாப்புப் படை


**எல்லைப் பாதுகாப்புப் படை** (Border Security Force) என்பது இந்திய சர்வதேச எல்லைப்பகுதியைப் பாதுகாக்கும் இந்திய அரசின் மத்திய காவல் ஆயுதப் படைகளில் ஒன்றாகும். இந்திய துணை இராணுவங்களில் ஒரு பிரிவாகக் கருதப்படும் இப்படை 1 டிசம்பர் 1965ல் உருவாக்கப்பட்டது. மத்திய உள்துறை அமைச்சகத்தின் கீழ் செயல்படும் இப்படைப்பிரிவின் முக்கிய பணி, எல்லை ஊடுருவலைத் தடுப்பதும், எல்லையைப் பாதுகாப்பதுவும் ஆகும்.  

அணிவகுக்கும் பிரத்தியேக ஒட்டகங்கள்]]  

## வரலாறு
1965 வரை இந்திய பாகிஸ்தான் எல்லைப் பகுதியை அந்தந்த மாநில ஆயுதப் படைகளே பாதுகாத்துவந்தன. 1965 ஏப்ரல் 9 குஜராத் மாநில கட்ச் பகுதியில் பாகிஸ்தான் இராணுவத்தால் சர்தார் போஸ்ட், சார் பெட் மற்றும் பெரியா பெட் ஆகிய இந்திய வீரர்கள் தாக்கப்பட்டன. அதனைத் தொடர்ந்து இந்திய-பாகிஸ்தான் போர், 1965 நடந்து முடிந்தது. அதனையடுத்து இந்திய சர்வதேச எல்லைப் பகுதியை பாதுகாக்க *எல்லைப் பாதுகாப்புப் படை* என்ற வலிமையான படை டிசம்பர் 1, 1965 அன்று உருவாக்கப்பட்டது. இதன் முதல் தலைமை இயக்குநராக கே எஃப் ரஸ்டம்ஜி பொறுப்பேற்றார்.  

## பணிகள்
படையின் பணிகள் பின்வருமாறு பிரிக்கப்படுகின்றன:  
### அமைதி நேரம்
- எல்லை பகுதிகளில் வாழும் மக்கள் மத்தியில் பாதுகாப்பு உணர்வை ஊக்குவிக்கிறது.
- எல்லை தாண்டிய குற்றங்கள், ஊடுருவல் போன்றவைகளை தடுக்கிறது.
- கடத்தல் மற்றும் வேறு எந்த சட்டவிரோத நடவடிக்கைகளை தடுக்கிறது
சமீபகாலங்களில் உள்நாட்டு பாதுகாப்பிற்கும், உள்நாட்டு கிளர்ச்சியைத் தடுக்கவும் செய்கிறது.  
### போர் நேரம்
- குறைந்த அச்சுறுத்தலுள்ள இடங்களில் ஆக்கிரமிப்பிலிருந்து பாதுகாக்கும்.
- முக்கிய பணியிடங்களைப் பாதுகாகும்.
- அகதிகள் கட்டுப்பாட்டில் உதவும்.
- குறிப்பிட்ட பகுதிகளில் எதிர்ப்பு ஊடுருவல் புரியும்.
## இதனையும் காண்க
- இந்தியாவின் சிறப்புப் படைகள்
# பான் இயூ தெங்



**பான் இயூ தெங்** (*Fan Yew Teng*, மே 12, 1942 – டிசம்பர் 7, 2010) மலேசியாவைச் சேர்ந்த  
ஒரு மனித உரிமை போராட்டவாதி. சமூக நீதிக்கும், இன ஒற்றுமைக்கும் போராடியவர். அவர் ஒரு  
சீனராக இருந்தாலும் சீன மொழியுடன் தமிழ் மொழியின் உரிமைகளுக்காகவும் குரல் கொடுத்தவர்.  

சீன, தமிழ் மொழிப் பள்ளிகளை மலேசிய அரசாங்கம் பாரபட்சம் இல்லாமல் நடத்த வேண்டும் என்று போராட்டம் நடத்தியவர்.  

மலேசியாவில் இனவாத அரசியலை வெறுத்தவர். மலேசிய அரசாங்கத்தின் கொள்கைகளைக் குறை கூறியதற்காக சிறைவாசம் அனுபவித்தவர். அதனால் தான் பெற வேண்டிய அனைத்துச் சலுகைகளையும் இழந்த ஒரு தன்னலமில்லாத அரசியல்வாதி. மலேசிய மக்களின் நினைவில் வாழும் ஒரு மாமனிதர்.
# பண்பலை ஒலிபரப்பு



**பண்பலை** அல்லது **எப்.எம்.** அதாவது **F**requency **M**odulation; **FM**) என்பது வானொலித் தொழில்நுட்பத்தில், சைகைகளை (குறிப்பலைகளை) ஊர்தி அலையின் அதிர்வெண்ணில் மாற்றங்களாகச் செய்து (ஏற்றி) அலைபரப்பப்படும் மின்காந்த அலைகள் ஆகும். வானொலியின் ஒலிபரப்பிலும், தொலைக்காட்சியின் ஒளிபரப்பிலும், உயர் அதிர்வெண் கொண்ட மின்காந்த அலைகள் குறை அதிர்வெண் கொண்ட ஒலி, ஒளி சமிக்கைகளைச் சுமந்து செல்லும் சுமப்பான்களாகப் பணிபுரிகின்றன. அவ்வாறு சுமந்து செல்லும்போது, மின்காந்த அலைகள், ஒலி, ஒளி அலைகளால் பண்பாக்கம் அல்லது பண்பேற்றம் பெறுகின்றன.  

பண்பேற்றம் இரு வழிகளில் செய்யப்படலாம். அதிர்வெண் மாற்றத்தின் மூலமும், அலையின் வீச்சை மாற்றுவதன் மூலமும் செய்யலாம். முதலில் குறிப்பிட்ட முறையில் செய்யப்படுவது அதிர்வெண் பண்பேற்றம் (எஃப்.எம், FM) எனப்படும். அடுத்ததை வீச்சுப் பண்பேற்றம் (ஏ.எம், AM) என்பர். மின்னல், இடி போன்றவற்றால் ஏ.எம் ஒலிபரப்பில் கர கர ஒலி, ஒலி இடையூறுகள் உண்டாகும் வாய்ப்புண்டு. ஆனால் எஃப்.எம் ஒலிபரப்பில் இத்தகைய இடையூறுகள் ஏதுமின்றி துல்லியமான ஒலியைக் கேட்கலாம். தொலைக் காட்சியில் எஃப்.எம் மூலம் ஒலியும், ஏ.எம் மூலம் ஒளியும் பரப்பப்படுகின்றன. FM மூலம் இயங்கும் வானொலியின் ஒலிபரப்பு பண்பலை ஒலிபரப்பாகும்  

## மேலும் பார்க்க
- அதிர்வெண் பண்பேற்றம்
# இந்து மக்கள் கட்சி


**இந்து மக்கள் கட்சி** என்பது தமிழ்நாட்டிலுள்ள, இந்து சமயம் சார்ந்த ஒரு அரசியல் கட்சியாகும். இக்கட்சியின் தற்போதைய தலைவர் அர்ஜூன் சம்பத் ஆவார்.  

## வரலாறு
ஆர். எஸ். எஸ், இந்து முன்னணி, பா.ஜ.க உள்ளிட்ட சங்க பரிவார் அமைப்புகளில் பணியாற்றிய அர்ஜூன் சம்பத்தால் 1993 ஆம் ஆண்டு, இந்து மக்கள் கட்சி அமைப்பு ரீதியாக தொடங்கப்பட்டது.  

## கோரிக்கைகள்
- சாதி வெறியைத் தூண்டும் சங்கங்களைத் தடைசெய்ய வேண்டும்.
- அனைத்து சூதாட்டங்களையும் தடைசெய்ய வேண்டும்.
- மதுக்கடைகளையும், போதைப் பொருட்களையும் தடைசெய்ய வேண்டும்.
- ஆபாசமாகப் பெண்களைச் சித்தரிக்கும் சினிமா, பத்திரிக்கைகளைத் தடைசெய்ய வேண்டும்.
- அனைத்து மதத்தவருக்கும் பொதுவான சிவில் சட்டம் தேவை.
- ஆலயங்களின் நிர்வாகத்தை அரசு மற்றும் அரசியல் சார்பற்ற அறவோர் வாரியத்திடம் ஒப்படைக்க வேண்டும்.
- காவிரி ஆற்றில் தமிழகத்திற்குரிய பாரம்பரிய உரிமைகளைக் காப்பற்ற வேண்டும்.
- கச்சத் தீவில் தமிழக மீனவர்களின் உரிமையை நிலைநாட்ட வேண்டும்.
- ஊழல் அரசியல்வாதிகளின் சொத்துகளைப் பறிமுதல் செய்ய வேண்டும்.
- ஆறுகளைத் தேசியமாக்க வேண்டும்.
- தென்னகத்தின் நதி நீர் இணைப்புத் திட்டத்தை நிறைவேற்ற வேண்டும்.
- காஷ்மீருக்கு வழங்கப்பட்டுள்ள விசேஷ அந்தஸ்து போல், தமிழகத்திற்கும் வழங்க வேண்டும்.
- பாகிஸ்தான் மீது போர் தொடுத்து ஆக்கிரமிக்கப்பட்ட காஷ்மீரை மீட்க வேண்டும்.
- இலங்கை மீது போர் தொடுத்து தனித் தமிழீழம் அமைத்திட வேண்டும்.
- இந்து யாத்ரிகர்களுக்கும் ஹஜ் பயனிகளை போல உதவித் தொகை கிடைக்க ஏற்பாடு செய்ய வேண்டும்.
- முல்லை பெரியாறு அணை விவகாரத்தில் தமிழர் உரிமையை நிலைநாட்டுதல்.
- சுற்றுச் சூழலுக்கு கேடு செய்யும் அனல் மின்சாரம் மற்றும் ஆபத்தை ஏற்படுத்தும் அனுமின்சாரம் ஆகியவற்றை எதிர்ப்பது, சூரிய ஒளி, காற்றாலை, நீர் மின்சாரத்தை ஊக்குவித்தல்.

## அரசியல் நிகழ்வுகள்
- தமிழ்த் திரைப்பட நடிகர்கள் பலர் மீது மதரீதியான மற்றும் பண்பாட்டு ரீதியான புகார்கள் கொடுத்துள்ளது.
- கச்சத்தீவை இந்தியாவுடன் இணைக்கவும், தமிழீழ மக்களுக்கு ஆதரவாகவும், விடுதலைப்புலிகளை ஆதரித்தும் போராடி வருகிறது.
# உப்பாறு, தாராபுரம்



**உப்பாறு** என்பது தமிழ்நாட்டின் திருப்பூர் மாவட்டம், தாராபுரத்தில் பாயும் அமராவதி நதியின் துணை நதியாகும்.  

உப்பாறு இந்தியாவில் தமிழ்நாட்டில் கோவை மாவட்டம் (ஜக்கார்பாளையம்), அரசூர் பகுதியில் பரம்பிக்குளம் ஆழியார் பாசனக் கால்வாய் உபரிநீரும், மழைநீரும் கொசவன்பாளையம் ஆமந்தகடவு, சிக்கனூத்து பெரியபட்டி, பூளவாடி உட்பட பல்வேறு கிராமங்கள் வழியாக தாராபுரம் உப்பாறு அணையில் சேரும். அதேபோல் திருப்பூர் மாவட்டத்தில் கோழிகுட்டைஜல்லிபட்டி மற்றும் கோமங்களத்தின் வடக்கே பொழியும் மழைநீர் ஆனது பெதப்பம்பட்டி, கொண்டாம்பட்டி, வழியோடி, பெரியபட்டி அருகில் P.A.P உபரி வாய்க்காலில் சேர்ந்து உப்பாற்றை அடையும். அதே சமயம் கோவை மாவட்டம் அப்பநாயக்கன்பாளையம், பூரண்டாம்பாளையம், செஞ்சேரிமலை, கிருஷ்ணாபுரம், சுல்தான்பேட்டை பகுதி நீரும் ஜல்லிபட்டி பகுதி நீரும் உப்பாற்றையே அடையும் இவ்வாறு மலையில் உருவாகும் ஓடைகள் நதி ஆவதை போல் அல்லாமல் உப்பாறானது ஆங்காங்கே பொழியும் மழைநீரை மட்டுமே கொண்டு நிரம்பும் சிறப்புமிக்க ஆறு. இது P.A.P திட்டத்தின் முக்கியமான ஒரு அங்கமும் ஆகும்,  

உப்பாறு அணையானது பனமரத்துப்பாளையம் கிராமம், கெத்தல்ரேவ் பகுதியில், 1,100 ஏக்கர் பரப்பில் அமைந்துள்ளது. இந்த ஆற்றில் 500 கிலோ முதல் 800 கிலோ வரை தினமும் மீன் பிடிக்கப்படுகிறது.  

## உப்பாறு அணை
தாராபுரத்திலிருந்து 12 கி.மீ தொலைவில் - கெத்தல்ரேவ் - பனமரத்துப்பாளையம் கிராமத்தில் உள்ளதுதான் உப்பாறு அணை. திருமூர்த்தி அணையின் உபரி நீரைச் சேமிக்க இந்த அணை முதல்வர் காமராஜர் ஆட்சி காலத்தில் உப்பாற்றின் குறுக்கே 1100 ஏக்கரில் கட்டப்பட்டது. 1965 -ல் தொடங்கி 1968 -ல் கட்டி முடிக்கப்பட்டது. அணையின் உயரம் 30 அடி. நீளம் 2,300 மீ . நீர்பிடிப்பு பகுதி 350 ச.மைல்கல் ஆகும். அணையின் மூலம் நேரடியாக 6100 ஏக்கர் நிலங்களும், மறைமுகமாக 15,000 ஏக்கர் நிலங்கள் பாசன வசதி பெறும். இரண்டு கால்வாய்கள் உண்டு.  

இந்த அணை நிறைந்து வெளியேறும் நீர் - அமராவதி ஆற்றுடன் இணைந்து, காவிரி ஆற்றுடன் வங்கக்கடலில் கலக்கும். P.A.P பாசன திட்டத்தில் முதலில் போடப்பட்ட திட்டத்தின்படி அரசூர் பகுதியில் முடிவடைந்து உப்பாற்றில்ஓடி இந்த அணையில் சேர்வதாக இருந்தது பின்திட்டம் நீட்டிக்கப்பட்டதால் P.A.P கால்வாய் பொங்கலூர் வரை நீட்டிக்கப்பட்டது மேலும் இந்த பாசனப்பகுதிகள் நான்கு மண்டலங்களாக பிரிக்கப்பட்டு பயன்பாட்டில் உள்ளது. எனவே உப்பாறு அணைக்கு வரும் உபரி நீர் நின்று போனது.  

தற்பொழுது மழைநீர் மட்டுமே நம்பி உள்ளது. ஆனைமலையாறு- நல்லாறு திட்டம் நிறைவேற்றப்பட்டால் அணையின் நீர்வரத்து பெறும்  

இன்னும் ஒரு முக்கிய செய்தி என்னவென்றால் இந்த அணையில் விளையும் மீன் தனி சுவை கொண்டது. அணையில் நீர் இருந்தால் தினமும் 500 கி.மீன் பிடிக்கப்படும்.  

## மேலும் பார்க்க
- தமிழக ஆறுகளின் பட்டியல்
# அனுமான் நதி


**அனுமன் நதி** என்பது தென்காசியில் உற்பத்தியாகும் சிற்றாறு என்னும் ஆற்றின் துணை ஆறு ஆகும். அனுமன் ஆறு மூலம் தென்காசி நகராட்சியில் உள்ள 4046.94 எக்டேர்களுக்கு நேரடியாகவும், இதன் துணையாறான கருப்பாறு மூலம் 3844.59 எக்டேர்களுக்கு மறைமுகமாகவும் பாசன வசதி கிடைக்கிறது. இது வீரகேரளம்புதூர் என்னும் ஊரில் சிற்றாறுடன் இணைகிறது. இது 14 அணைக்கட்டுகளை கொண்டுள்ளது.  

## பெயர்க்காரணம்
இராமாயண காலத்தின் போது இராமன், இலட்சுமணனுடன் வந்த அவர்களின் படையின் தாகத்தைத் தணிக்க அனுமான் ஒரு பாறையை உடைத்தான். அதில் இருந்து விண்கங்கை கொட்டியது. அதுவே நாளடைவில் ஆறாக மாறி அனுமன் ஆறு எனப் பெயர் பெற்றதாகக் கூறுவர்.  

### அகத்தியர்
இங்கு நீராடி லிங்க பிரதிஷ்டை செய்ய ஒரு தினம் அகத்தியர் வந்தார். அப்போது அவருக்கு ஏழரைச் சனி காலம். அவர் லிங்கம் உருவாக்கும் போது அதன் மேலிருந்த புளியமரத்தின் மீது ஒரு தேனடை இருந்தது. அதிலிருந்த தேனைக் அகத்தியர் கை மீது கொட்ட வைத்தார் சனி பகவான். இதையறிந்த சிவபெருமான், *ஏழரைச் சனியின் முதல் பாகம் முடிந்ததுமல்லாமல் தான் திருமணக் காட்சி காட்ட வேண்டியதால் அகத்தியரை விட்டு சனியை விலகச் சொன்னார்*. அதன்பின் சனி விலகியதால் தேனில் ஊறிய மணல் லிங்கம் கெட்டிப்பட்டு நின்றது. அதனால் அவருக்குத் தேனீசுவரர் என்று பெயர் வந்தது.  

## பாசனம்
சிற்றாறுக்கு மொத்தம் ஐந்து துணை ஆறுகளும் மூன்று இரண்டாம் நிலை துணையாறுகளும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,  
| ஆறு | மூல ஆறு/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (எக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர ஆறு | சிற்றாறு | 7 | 445.10 |  |
| குண்டாறு | அரிகர ஆறு | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாறு | அனுமன் ஆறு | 6 (1) | 3844.59 |  |
| உப்போடை | சிற்றாறு | 2 | 445.16 | } |
# கருப்பா நதி

**கருப்பா நதி** என்பது கடையநல்லூர் நகராட்சி அ௫கில் மேற்கு மலை் தொடர்ச்சியில் உற்பத்தி ஆகும் நதி ஆகும் இந்த நதியில் 72 அடி கொள்ளளவு கொண்ட ஒ௫ அணைக்கட்டு கட்டப்பட்டு உள்ளது இதன் மூலம் கடையநல்லூரைச் சுற்றி 72 குளங்கள் பாசன வசதிக்கு உள்ளன.  
]யில் உற்பத்தியாகும் சிற்றாறு என்னும  
[துணை ஆறு|துணையாறான]] அனுமான் நதியின் துணை ஆறாகும். இந்நதி மூலம் தென்காசி நகராட்சியிலுள்ள 3844.59 ஹெக்டேர்களுக்கு பாசன வசதி கிடைக்கிறது. இது ஆறு அணைக்கட்டுகளையும் ஒரு தேக்கத்தையும் கொண்டுள்ளது.  

## பாசனம்
மொத்தம் சிற்றாறிற்கு 5 கிளை நதிகளும் 3 உபகிளை நதிகளும் உள்ளன. அவற்றின் மூலம் தென்காசி நகராட்சி முழுவதும் பாசன வசதி பெறுகிறது. அவற்றின் விவரம்,  
| நதி | மூல நதி/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (ஹெக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர நதி | சிற்றாறு | 7 | 445.10 |  |
| குண்டாறு | அரிகர நதி | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாநதி | அனுமன் நதி | 6 (1) | 3844.59 |  |
| உப்போடை | சிற்றாறு | 2 | 445.16 | } |
# அழுதகன்னி ஆறு


**அழுதகன்னி ஆறு ** என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணை ஆறு ஆகும். அழுதகன்னி ஆறு மூலம் தென்காசி நகராட்சியிலுள்ள 827.47 ஹெக்டேர் விளைநிலங்களுக்குப் பாசன வசதி கிடைக்கிறது. இது சிற்றாறுடன் கடப்போகாத்தி என்னும் ஊரில் இணைகிறது. மேலும் இதன் மூலமே பழைய குற்றால அருவியும் உற்பத்தி ஆகிறது. இது எட்டு அணைக்கட்டுகளைக் கொண்டுள்ளது.  

## கற்கால சமூகம்

இந்த ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், குறுனிக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன.  

## பாசனம்

மொத்தம் சிற்றாற்றிற்கு 5 கிளை நதிகளும் 3 உபகிளை நதிகளும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,  
| நதி | மூல நதி/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (ஹெக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர நதி | சிற்றாறு | 7 | 445.10 |  |
| குண்டாறு | அரிகர நதி | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாநதி | அனுமன் நதி | 6 (1) | 3844.59 |  |
| உப்போடை | சிற்றாறு | 2 | 445.16 | } |
# ஐந்தருவியாறு


**ஐந்தருவியாறு** என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணையாறு ஆகும். ஐந்தருவியாறு மூலம் தென்காசி நகராட்சியிலுள்ள ஹெக்டேர்களுக்கு 293.4 ஹெக்டேர்களுக்கு பாசன வசதி கிடைக்கிறது. இது சிற்றாற்றுடன் கசமோட்சபுரம் என்னும் ஊரில் இணைகிறது. மேலும் இதன் மூலமே ஐந்தருவியும் உற்பத்தி ஆகிறது. இது ஒரு அணைக்கட்டையும் கொண்டுள்ளது.  

## பாசனம்
மொத்தம் சிற்றாறிற்கு 5 முதனிலை துணையாறுகளும் 3 இரண்டாம் நிலை துணையாறுகளும் ஒரு மூன்றாம் நிலை துணையாறும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,  
| நதி | மூல நதி/மலை | அணைக்கட்டுகள் (தேக்கங்களின்) எண்ணிக்கை | பாசன நில அளவு (ஹெக்டேர்கள்) |  |
| --- | --- | --- | --- | --- |
| சிற்றாறு | குற்றாலம் | 17 | 8903.27 |  |
| ஐந்தருவி ஆறு | சிற்றாறு | 1 | 293.4 |  |
| அரிகர நதி | சிற்றாறு | 7 | 445.10 |  |
| குண்டாறு | அரிகர நதி | 7 (1) | 465.39 |  |
| மொட்டையாறு | குண்டாறு | 1 (1) | 141.64 |  |
| அழுதகன்னியாறு | சிற்றாறு | 8 | 827.47 |  |
| அனுமன் நதி | சிற்றாறு | 14 | 4046.94 |  |
| கருப்பாநதி | அனுமன் நதி | 6 (1) | 3844.59 |  |
| உப்போடை | சிற்றாறு | 2 | 445.16 | } |
# நாண் (வடிவவியல்)


வடிவவியலில் **நாண்** (*chord*) என்பது ஏதாவது ஒரு வளைகோட்டின் மீது அமையும் இரு புள்ளிகளை இணைக்கும் கோட்டுத்துண்டாகும். ஒரு வட்டத்தின் பரிதியின் மீது அமையும் இரு புள்ளிகளை இணைக்கும் கோட்டுத்துண்டு *வட்டநாண்* எனப்படும். வட்டத்தின் மையத்தின் வழியே செல்லும் நாண் வட்டத்தின் விட்டம்.  
நாணின் நீட்டிப்பு வெட்டுக்கோடாகும்.  

## வட்டநாண்

வட்டநாணின் சில பண்புகள்:  
- வட்ட மையத்திலிருந்து நாண்கள் சமதூரத்தில் இருக்க வேண்டுமானால் அந்நாண்கள் சமநீளமுள்ளவையாக இருக்க வேண்டும்.
- ஒரு வட்டநாணின் மையக்குத்துக்கோடு வட்டமையத்தின் வழிச் செல்லும்.
- இரு வட்டநாண்கள் AB மற்றும் CD இரண்டும் நீட்டிக்கப்படும்போது புள்ளி P -ல் வெட்டிக்கொண்டால்:

:<math>AP \times PB = CP \times PD </math>  
- வட்டநாணால் வெட்டுப்படும் வட்டத்தின் பரப்பு (வட்டமையம் இல்லாத பகுதி) வட்டத்துண்டு என அழைக்கப்படுகிறது.

## நீள்வட்ட நாண்
ஏதேனுமொரு நீள்வட்டத்தின் வரம்பு வளைகோட்டின் மீது அமையும் இரு புள்ளிகளை இணைக்கும் கோட்டுத்துண்டு *நீள்வட்டநாண்* எனப்படுகிறது.  

ஒன்றுக்கொன்று இணையாக அமையும் நீள்வட்ட நாண்களின் நடுப்புள்ளிகள் ஒரே கோட்டில் அமையும்.  

## வட்டநாணின் நீளம் காணல்

படத்தில் காட்டியுள்ளபடி:  
:வட்டநாணின் நீளம் = 2c  
:நாணுக்கும் வட்டமையத்துக்கும் இடைப்பட்ட செங்குத்து தூரம் = a  
:வட்டத்துண்டின் உயரம் = t  
:மையக்கோணம் = <math>\alpha </math> எனில் வட்டநாணின் நீளம் பின்வரும் அட்டவணையில் தரப்படுகிறது.  

:{|  
!ஆரம் (R) !!விட்டம் (D)  
|-  
|<math>2c = 2 \sqrt {t (2 r - t)}</math>  
|<math>2c = 2 \sqrt {t (D - t)}</math>  
|-  
|<math>2c=2 \sqrt{r^2- a^2}</math>  
|<math>2c=\sqrt{D ^2-4 a^2}</math>  
|-  
|<math>2c=2 r \sin \(\frac{\alpha }{2}\)</math>  
|<math>2c=D \sin \(\frac{\alpha }{2}\)</math>  
|}  

தரப்பட்ட வேறுவிவரங்களைக் கொண்டும் வட்டநாணின் நீளத்தைக் கணக்கிடலாம்.
# முத்துரங்க முதலியார்


**முத்துரங்க முதலியார்** என்பவர் திருவள்ளூர் மாவட்டம், பூவிருந்தவல்லியிலுள்ள நாசரேத் பேட்டையைச் சேர்ந்த இந்திய விடுதலை போராட்டக்காரர். இவர் காமராசர் போன்றோரோடு வெள்ளையனே வெளியேறு இயக்கத்தில் கலந்து கொண்டவர். அதன் காரணமாக ஆகத்து 30, 1942 அன்று வி.வி.கிரி, காமராசர், சத்தியமூர்த்தி ஐயர் , சஞ்சீவ் ரெட்டி போன்றோரோடு மத்தியப் பிரதேசத்தில் உள்ள அமராவதி சிறையில் அடைக்கப்பட்டார். 1946ஆம் ஆண்டு நடந்த சென்னை மாகாணம் சட்டசபைக் காங்கிரசு கட்சித் தலைவர் பதவிக்கு டி.பிரகாசம் பெயரும், காமராசர் ஆதரவோடு முதலியாரின் பெயரும் முன்மொழியப்பட்டது.
# பூதஞ்சேந்தனார்

**பூதஞ்சேந்தனார்** எனப்படும் இவரின் இயற்பெயர் சேந்தனார்; இவர் தந்தை பெயர் பூதனார்; இந்தப் பூதனார் மதுரையில் வாழ்ந்தவர். இவர் தமிழ் ஆசிரியர். ஆதலால் இவரை மதுரைத் தமிழாசிரியர் மகனார் பூதஞ்சேந்தனார் என்று அழைத்தனர்.  

இனியவை நாற்பது என்ற தொகுதியைப் பாடியவர் இவர்.  

இவர் வாழ்ந்த நாடு பாண்டிய நாடு. இவர் சிவன், திருமால், பிரமன் முதலிய மூவரையும் பாடியிருப்பதால் சர்வ சமய நோக்குடையவராய் இருந்திருக்க வேண்டும். இவர் பிரமனைத் துதித்திருப்பதால் கி.பி ஏழாம் நூற்றாண்டுக்குப் பிந்தியவர் என்பதோடு, இன்னா நாற்பதின் பல கருத்துகளை அப்படியே எடுத்தாளுவதால் இவர் அந்நூலாசிரியருக்கும் பிந்தியவர் எனலாம். அதனால் இவரது காலம் கி.பி.725-750 எனப்பட்டது.
# மையக்கோணம்


வடிவவியலில் **மையக்கோணம்** (*central angle*) என்பது கோணத்தின் உச்சி ஒரு வட்டத்தின் மையமாகவும் கோணத்தின் கரங்கள் இரண்டும் வட்டத்தின் பரிதியின் மீதமையும் இரு புள்ளிகள் வழியாக செல்லுமாறும் அமைந்துள்ள ஒரு கோணமாகும். இந்த இருபுள்ளிகளும் அவ்வட்டத்தின் ஒரு வில்லை உருவாக்குகின்றன. இந்த வட்டவில்லானது வட்டமையத்தில் தாங்கும் கோணமாக இந்த மையக்கோணம் அமையும்.  

ஒரு வட்டவில் வட்டப்பரிதியின் மேல் அமையும் எந்தவொரு புள்ளியிலும் தாங்கும் கோணங்கள் அனைத்தும் சமமாகவும் இதே வட்டவில் மையத்தில் தாங்கும் கோணத்தில் பாதியாகவும் இருக்கும்.  

வட்டத்தின் சுற்றளவில் காற்பகுதி அதாவது கால் வட்டத்தின் மையக்கோணம் <math>\frac{\pi}{2}</math> (ரேடியனில்) அல்லது 90 பாகைகள்.  

வட்டத்தின் சுற்றளவில் அரைப்பகுதி அதாவது அரைவட்டத்தின் மையக்கோணம் <math> pi </math> (ரேடியனில்) அல்லது 180 பாகைகள்.  

வட்டத்தின் முழுச்சுற்றளவு முழுவட்டத்தின் மையக்கோணம் <math>2\pi</math> (ரேடியனில்) அல்லது 360 பாகைகள்.
# கருப்பு நிலக்கரி



**கருப்பு நிலக்கரி ** அல்லது **அந்த்ராசைட்** (*Anthracite*, கிரேக்கம் *aνθρακίτης (anthrakítes),* "நிலக்கரி-போன்ற," *άνθραξ லிருந்து (அந்த்ராக்ஸ்),* நிலக்கரி) ஒரு மிளிர்கின்ற, வலிதான, குறுக்கிய நிலக்கரிக் கனிம வகையாகும். இது *கற்கரி*, *காகக் கரி*, *கில்கென்னி நிலக்கரி,* *கருப்பு வைரம்* என்றும் அழைக்கப்படுவதுண்டு. நிலக்கரி வகைகளிலேயே மிகவும் கூடுதலான கரிமத்தைக் கொண்டுள்ளதும் மிகக் குறைந்தளவே மாசுக்களைக் கொண்டிருப்பதும் மிக உயர்ந்த கலோரி எண்ணிக்கை கொண்டுள்ளதும் இதன் சிறப்பியல்புகளாகும்.  

நிலக்கரி வகைகளிலேயே மிகவும் உருமாற்றத்தை அடைந்துள்ள இதில் கரிமத்தின் உள்ளடக்கம் 92.1% முதல் 98% வரை உள்ளது. இதனை பற்ற வைப்பது கடினமாக இருப்பினும் நீலநிறத்தில், புகையில்லாது சிறிய தீச்சுடருடன் எரிகிறது.
# மின்பொறி விளக்கு



"**மின்பொறி விளக்குகள் **" (Arc lamp) அல்லது "**வில் விளக்குகள்**" என்பவை மின்பொறி (அல்லது மின்னழுத்த வில்) கொண்டு ஒளி உமிழும் விளக்கு வகைகளாகும். இந்த விளக்குகளில் இரு மின்வாயிகள் இடையே வளிமம் நிரப்பப்பட்டு பிரிக்கப்பட்டிருக்கும். இந்த மின்வாயிகள் துவக்க காலங்களில் கரிமத்தால் ஆனவையாக இருந்தன. தற்காலங்களில் டங்க்ஸ்டனால் செய்யப்படுகின்றன. இந்த மின்வாயிகள் மூலம் மின்னழுத்தம் கொடுக்கப்படும்போது வளிமத்தின் குறைகடத்தி பண்பு உடைபட்டு மின்பொறி பிறக்கிறது. இதன்மூலம் மின்சார ஓட்டம் நிகழ்கிறது. அடைக்கப்பட்ட வளிமத்தின் பண்புக்கேற்ப இந்த உடைதலின்போது வெவ்வேறு வண்ண ஒளி உமிழப்படுகிறது.  

இந்தவகை மின்பொறி விளக்குகள் அவற்றில் அடைக்கப்பட்டிருக்கும் வளிமத்தினால் அடையாளப் படுத்தப்படுகின்றன. இந்த வளிமங்கள்: நியான், ஆர்கான், செனான், கிரிப்டான், சோடியம், மாழை ஆலைடு, மற்றும் பாதரசம் ஆகும். கரிம வில் விளக்குகளில் மின்வாயிகளின் வகையைக் கொண்டு அழைக்கப்படுகின்றன. வழமையான உடனொளிர்வு விளக்கு குறைந்த அழுத்த பாதரச மின்பொறி விளக்காகும்.
# உலக அரசு

**உலக அரசு** அல்லது **உலக அரசாங்கம்** (*World government*) என்பது முழு மனித குலத்திற்குமான ஒரு தனி, பொதுவான அரசியல் அதிகாரமாகும். இது ஐரோப்பாவில் உருவான, குறிப்பாக பண்டைய கிரேக்க மெய்யியல் எண்ணக்கரு ஆகும். உரோமைப் பேரரசின் அரசியல் அமைப்பு மற்றும் திருத்தந்தை பிரதிநிதித்துவப்படுத்திய சமய அதிகாரத்திற்கும், சமயம் சார புனித உரோமைப் பேரரசுக்கும் இடையிலான அதிகாரப் போட்டி என்பனவும் இவ்வெண்ணக் கருவிற்கு மூல காரணங்களாகும். முடியாட்சி என்று அர்த்தப்படும் நூல் இலத்தீன் மொழியில் டான்டே அலிகியேரி என்பவரால் எழுதப்பட்டு இவ்விடயத்திற்கு ஊக்கம் கொடுத்தது.  

## வரலாறு
### கியுகோ குரோட்டியஸ்
போரினதும் சமாதானத்தினுடையதும் சட்டம் எனும் தலைப்பிலான போரின் சட்ட அந்தஸ்தை கூறும் இலத்தீன் மொழி நூலை கியுகோ குரோட்டியஸ் 1625 இல் பாரிசில் வெளியிட்டார். இந்நூலே பன்னாட்டுச் சட்டத்திற்கு அடிப்படையானது எனக் கருதப்படுகிறது.  

### இம்மானுவேல் கண்ட்
இம்மானுவேல் கண்ட் 1795 இல் “நிலையான சமாதானம்” எனும் தலைப்பில் ஒரு கட்டுரை எழுதினார். இக்கட்டுரை நிகழ்கால, எதிர்காலப் போர்களின் அச்சுறுத்தல்களை நிரந்தரமாக நீக்கி மனித நிகழ்வுகளை ஒழுங்குபடுத்துவதற்கான 3 அடிப்படை விடயங்களைக் கூறுகிறது. அத்தோடு முழு உலகிற்கும் நிலையான அமைதியான புது யுகத்தை உருவாக்குவதற்கு உதவுதல் என்பதையும் குறிப்பிடுகிறது.  

### யோசப் ஸ்மித்
19ம் நூற்றாண்டு மொர்மனிய இறையியலில், யோசப் ஸ்மித் உலகின் இறுதிக் காலத்தில் இறையரசை நோக்கி *இறை அரசியல் முறைமை* வழிநடத்தும் என போதித்தார். இவர் 11-03-1844 அன்று *ஐம்பதாவது சட்டசபை* ஒன்றை ஓழுங்கமைத்தார். மூன்று அமைப்புக்களின் இக் குழு ஆயிரமாண்டு ஆட்சிக்கு முன் உலக அரசாக ஆட்சி செய்யும் என எதிர்பார்க்கப்பட்டது.  

### கார்ல் கிரவுஸ்
1811 இல் ஜேர்மானிய மெய்யியலாளர் கார்ல் கிரவுஸ் *மனித இனத்தின் மூலப் பலம்* என தலைப்பிட்ட கட்டுரையினை எழுதினார். அக்கட்டுரை ஒரு உலக குடியரசின் கீழ் ஒற்றாக்கப்பட்ட ஐரோப்பியா, ஆசியா, ஆபிரிக்கா, அமெரிக்கா, அவுஸ்ரேலியா ஆகியவற்றின் உருவாக்கம் பற்றி பரிந்துரைக்கிறது.  

### யுலிசீஸ் கிராண்ட்
ஐக்கிய அமெரிக்கக் குடியரசுத் தலைவர் (1869–1877) யுலிசீஸ் கிராண்ட் ஒரே உலக அரசு பற்றிய எண்ணக்கருவை வெளியிட்டார்.  

### ஹாரி எஸ். ட்ரூமன்
இன்னுமொரு ஐக்கிய அமெரிக்கக் குடியரசுத் தலைவர் (1945–1953) ஹாரி எஸ். ட்ரூமன் தன்னுடைய ஒரே உலக அரசு பற்றிய எண்ணக்கருவை வெளியிட்டார்.  

### சர்வதேச சமாதான சட்டசபை
1843 இல் உருவாகிய சர்வதேச சமாதான சட்டசபை இரண்டு வருடத்திற்கு ஒரு தடவை கூடியது. ஆயினும் அதன் வேகம் 1853 இல் குறைந்தது. திடீரென ஐரோப்பாவில் ஏற்பட்ட போரும் அமெரிக்க உள்நாட்டுப் போரும் இதற்கான காரணங்கள்.  

### சர்வதேச நிறுவனங்கள்
சர்வதேச நிறுவனங்கள் 19ம் நூற்றாண்டின் ஆரம்பத்தில் உருவாக ஆரம்பித்தது. சர்வதேச செஞ்சிலுவைச் சங்கம் 1863 இலும், பன்னாட்டுத் தொலைத்தொடர்பு ஒன்றியம் 1865 இலும், அனைத்துலக அஞ்சல் ஒன்றியம் 1874 இலும் உருவாகின. சர்வதேச வர்த்தகத்தின் அதிகரிப்பு 19ம் நூற்றாண்டில் சர்வதேச நிறுவனங்களின் உருவாக்கத்தை விரைவுபடுத்தியது. முதல் உலகப் போர் ஆரம்பத்தில் 1914ம் ஆண்டில் அவை 450 ஆக காணப்பட்டன. அக்காலத்தில் சர்வதேச சட்டம் உருவாக்குவதற்கான ஆதரவு வளர்ந்தது. 1873 இல் *சர்வதேச சட்டத்திற்கான நிறுவனம்* உருவாகியது.
# அசவாத்



**அசவாத்** (*Azawad*, ) என்பது வடக்கு ஆப்பிரிக்காவில் சகாரா பாலைவனம், மற்றும் சாகெல் வலயத்தை ஒட்டிய பிரதேசத்தைக் குறிக்கும். இப்பிராந்தியத்தில் மாலியின் திம்பக்து, கிடால், காவோ, மற்றும் மோப்தி ஆகிய மாகாணங்கள் அடங்குகின்றன. அசவாத் பகுதிக்கு தன்னாட்சி கோரி அசவாத் விடுதலைக்கான தேசிய இயக்கம் என்ற போராளிக் குழு மாலி அரசுடன் போரிட்டு வருகிறது.  

அசவாத் பகுதியில் துவாரெக் இனத்தவர்கள் பெரும்பான்மையாக வசிக்கின்றனர். இப்பகுதியில் எண்ணெய் வளம், மற்றும் யுரேனியம் உட்படக் கனிம வளம் அதிகமாக உள்ளது.  

## சொற்பிறப்பு
மேற்கு நைஜர், வடகிழக்கு மாலி, தெற்கு அல்ஜீரியா ஆகிய பகுதிகளில் உள்ள ஆற்று வடுநிலமான அசவாக் என்ற பெர்பர் மொழிச் சொல்லில் இருந்து அசவாத் என்ற பெயர் மருவியுள்ளது.  

## மாலியின் ஆட்சி
1962-64, 1990-1995, 2007-2009 ஆகிய காலப்பகுதிகளில் மாலியின் ஆட்சிக்கு எதிராக பல கிளர்ச்சிகள் இப்பகுதியில் இடம்பெற்றுள்ளன. 2012 ஆம் ஆண்டில் அசவாத் விடுதலைக்கான தேசிய இயக்கம் அங்கார் தைன் என்ற இசுலாமியப் புரட்சியாளர்களுடன் இணைந்து போரிட்டு வருகிறது.  

மாலி அரசு அசவாத் பகுதியைத் தன்னாட்சிப் பிராந்தியமாக அறிவிக்கும் வரையில் அரசுக்கு எதிரான போராட்டம் தொடரும் என அறிவித்து 2012 சனவரி 17 இல் அசவாத் விடுதலைக்கான தேசிய இயக்கம் போரை அறிவித்தது.  

2012 மார்ச் மாதத்தில் மாலியில் இடம்பெற்ற இராணுவப் புரட்சியைத் தமக்குச் சாதகமாகப் பயன்படுத்திக் கொண்ட போராளிகள் மார்ச் 31 ஆம் நாள் கிடால் என்ற முக்கிய பாலைவன நகரையும், காவோ நகரையும் இராணுவ நிலைகளுடன் சேர்த்துக் கைப்பற்றினர். ஏப்ரல் 1 இல் வரலாற்றுப் புகழ் மிக்க திம்பக்து நகரையும் கைப்பற்றினர். அசவாத் பகுதியின் பெரும் பகுதியைக் கைப்பற்றிய போராளிகள் எப்ரல் 6 ஆம் நாள் அதனைத் தனிநாடாகப் பிரகடனப்படுத்தி, இராணுவ நடவடிக்கைகளை முற்றாக நிறுத்துவதாக அறிவித்தனர்.
# வார்ப்புரு:Infobox law enforcement agency/main

<includeonly>{| cellspacing="1" cellpadding="3"  
|-  
| |**<span>}</span>**}  
|-  

|-  

|-  

|-  

|-  
}  
|-  
}  
|-  
}  
|-  

|-  

|-  
!|Agency overview  
|-  

|-  

|-  

|-  

|-  

|-  

|-  

|-  
| **Legal personality** ||  
|-  
!|அதிகார வரம்பு முறைமை  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  
| **General nature** ||  

|-  

|-  
!|செயல்பாட்டு முறைமை  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  
}  
|-  

|-  
this information}}  
</includeonly>
# வார்ப்புரு:Infobox law enforcement agency/logo

<noinclude>  
<pre>  
Parameters:  
1 == வகை. ஒரு சொல், உதாரணமாக இணைப்பு, இலச்சினை, வில்லை, கொடி, முத்திரை. தவறும் பச்சத்தில் இலச்சினையாகக் கொள்ளப்படும்  
2 == Image file name. Mandatory.  
3 == Caption. Defaults to 'type|Logo' of the 'agency name'.  
4 == Agency name. Required if no caption.  
5 == Image size - single number. Always "square" limits.  
</pre></noinclude>  
|-  
| |  
|-  
| |